Финалистите на Hell’s Kitchen в битка със звездите от първия сезон
Начало > Финалистите на Hell’s Kitchen в битка със звездите от първия сезон
15:20, 14 май 19 / Любопитно 25 272 Автор: Topnovini
Тази вечер зрителите ще станат свидетели на епична битка между тазгодишните новобранци, които се борят за титлата „топ готвачи“ на България за 2019 г. и „Черните ниджи“ от първия сезон на Hell’s Kitchen България, вече доказали че са фурии в кухнята.
Ще успеят ли Нина, Иван, Мартин, Светлана, Филип и Дани Спартак да защитят прозвището си „легендите“ или „зайците“ Никола, Тихомиров, Веско, Чилева, Светлана и Ралица ще ги пометат стремглаво в една aдска вечерна резервация, в която двата отбора ще се борят със зъби и нокти за одобрението на шеф Виктор Ангелов?
Преди да станем свидетели на развръзката, чинии на бъдещето ще владеят Кухнята на Ада. Двама прочути майстори на кулинарното изкуство шеф Явор Захариев и шеф Димитър Клаклов ще оценяват, заедно с шеф Виктор Ангелов, дали шестимата претенденти за голямата награда ще съумеят да покажат, че са майстори на кулинарията и могат да творят изкуство само две седмици преди големия финал на Hell’s Kitchen. Ще има ли извънземни презентации, зашеметяващи готварски техники, въображение и футористични комбинации в чинии или разочарование ще владее кухнята? Кой от професионалистите ще грабне призванието „новият Микеланджело на съвременната кулинария в България“, ще разберете след броени часове. Ще има победител, който ще продължи да твори, а победените ще тренират дълги техники за спокойствие с тежко изпитание за търпение – идеално за предстоящата кулинарна битка.
Шеф Виктор Ангелов ще предизвиква своите готвачи по неповторим начин в една вечерна резервация от aда като постави на изпитание умения, самообладание, отборен дух и амбиция за победа и ги изправи срещу вече доказалите се „Черни ниджди“ на Hell’s Kitchen 2018 г.
Мисията е почти невъзможна, защото бързият печели и „зайците“ ще трябва да покажат, че няма да се огънат на напрежението и ще заслужат одобрението на своя Шеф. Ще има заявки за безапелационна победа, демонстрации, уроци по готварство във вражеска кухня, топ чинии… но какво ще се случи накрая, ще разберете след броени часове. Едно е сигурно, че заедно с котлоните в горещата Кухня на Ада ще пламнат и искрите на съперничеството. Кой ще бъде победител, ще стане ясно в новия епизод на Hell’s Kitchen от 21:00 часа.